مایو مئیدانین آنالاری
مایو مئیدانؽن آنالارؽ (اسپانیایی: Asociación Madres de Plaza de Mayo) 1983-1976 ایللرینین دیکتاتوْرلۇغۇندا اوشاقلارؽنی الدن وئرن آرژانتینلی آنالارؽن بیرلشمهسی دیر.
حرکتین کؤکۆ[دَییشدیر]
1977 آپریل 30. Azucena Villaflor de De Vincenti اوْن ایکی باشقا آنایلا بیرلیکده بوینئس آیرئس شهرینین مایو مئیدانینا؛ دؤلت، میللتی ساکیتلاماغا چالیشان زامان، پرئزیدئنتلیک سارایینین اؤنۆنه ییغیشدیلار. آنالارین آچیقجا اوْرا ییغیشماغی آرژانتین ارتشینین ظۆلم و وحشیلیگینی آیدینلاتدی. مایو مئیدانین آنالاری گؤردۆکلری ایش اینسان حاقلارینین سینماغینا قارشی عدالت ایستهمک چاغیریسئ ایدی. قادینلارین حرکتی بیر دینامیک و بکلنمهین گۆج یاراتدی، قادین و آنالیغا گۆنئی آمئریکادا اولان سۆننتی محدودییتلره قارشی دۇرماغا. آنالار بیرگه گلیب و اۇشاقلارینین هارادا اوْلدوقلارین بللی ائدن بیلگی اۆچۆن فیشار گتیردیلر. بۇ اۇغراشمالارلا برابر اینسان حاقلارینین پوْزۇنتۇسۇنۇ وۇرغۇلاییب، یئرلی و دۇنیا چاپیندا بیلدیری یایدیلار. اوْنلارین میراثی و سوْنراکی ایرهلیلهییشلری، داواملی تشکیلاتلاری و سیمگه-شۆعار قوللانیشلاریندان آسیلی اوۇغۇرلویدی. بۇگۆن آنالار، گۆنئی آمئریکادا و باشقا یئرلرده اینسان، سیاسی و اینسان حاقلارینا چارپیشماغا دوام ائدیرلر[۱].
نیظامی دؤلت تیشکیلاتی سیاسی جهتدن داغیدیجی دۆشۆنۆب؛ حرکنین یارادانی، Azucena Villaflor و حرکتی دستکلهین ایکی فرانسالی راهیبه (Alice Domon و Léonie Duquet)، Alfredo Astiz دؤلتینین امریله اوْغۇرلانیب، ایشگنجه وئریلیب و اؤلدۆرولدۆلر.
سوْن دیرنیش یۆرۆشۆ[دَییشدیر]
2006 ژانویهنین 26-سی مایو مئیدانین آنالاری تشکیلاتی سوْنۇنجۇ ایللیک یۆرۆشۆنۆ، "دۆشمن داها دؤلت دئییل"[۲] اعلان ائتدیلر. اوْنلار باشقا ایجتیمایی ندنلری تعقیب ائتمهیه هفتهلیک جۆمهآخشامی یۆرۆشۆنۆن داوامینی بیلدیردیلر.
اؤدۆللر[دَییشدیر]
- 1922ده، بو حرکتین بۆتۆن اۆیهلرینه ساخاروف اؤدۆلۆ وئریلدی.
- 1997ده، ماریا دلاگارد آنتوکولتس گلایتسمن اۇلۇسلار آراسی اؤدۆلۆنۆ قازاندی.
- 1997ده، تشکیلات جوزن اؤدۆلۆنۆ قازاندی.
- 1999دا، تشکیلات یونسکو طرفیندن باریش ائییتیم اؤدۆلۆنه صاحیب اوْلدۇ.
- 2003ده، بیرلشمیش میللتلرین اینسان حاقلاری اؤدۆلۆنۆ قازاندیلار.
قایناقلار[دَییشدیر]
- ^ Denver University, Case Specific Briefing Paper, "Mothers of the Plaza de Mayo: First Responders for Human Rights", 2011. Accessed: May 4, 2015.
- ^ DyN, EFE (news agencies) (26 January 2006). "Las Madres de Plaza de Mayo realizaron la última Marcha de la Resistencia". Clarin. Retrieved March 28, 2011.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab eng_Latn spa_Latn